[Anastasius Episcopus servus servorum Dei, dilectis filiis Monachis Cluniacensibus in Ecclesia de Rocaboviscurti commorantibus, salutem et Apostolicam benedictionem. Controversiam, quæ inter vos et clericos Ecclesiæ, in qua constituti estis, super jure proprietatis ipsius Ecclesiæ agitatur, venerabilibus fratribus nostris G. Lemovicensi, et B. Xantonensi Episcopis audiendam terminandamque commisimus. Ideóque per præsentia vobis scripta mandamus, quatinus cum ab eis propter hoc fueritis evocati, occasione seposita eorum præsentiam adeatis, et quod exinde inter vos judicaverint, suscipiatis irrefragabiliter et servetis. Datum Laterani IV. Nonas Martii.]